हर्दी युवा विजयी
चितवनको हर्दी युवा समाजले नेपाल आइस निजगढ गोल्डकप फुटबलमा मंगलबार नेपाल खेलकुद क्लब रौतहटलाई टाइब्रेकरमा ५–४ ले पराजित गर्दै सेमिफाइनल सुरक्षित गरेको छ ।
निजगढ — चितवनको हर्दी युवा समाजले नेपाल आइस निजगढ गोल्डकप फुटबलमा मंगलबार नेपाल खेलकुद क्लब रौतहटलाई टाइब्रेकरमा ५–४ ले पराजित गर्दै सेमिफाइनल सुरक्षित गरेको छ ।सुरुआती अग्रता जोगाउन नसक्दा रौतहट बाहिरिनुपर्‍यो । खेलको २९ औं मिनेटमा रौतहटका राजु पहाडीले गोल गर्दै टोलीलाई अग्रता दिलाए । तर इन्ज्युरी समयमा चितवनका दीपक चौधरीले गोल गरेर खेल बराबरीमा ल्याएका थिए । टाइब्रेकरमा रौतहटका खेलाडीको पेनाल्टी प्रहार रोकेका चितवनका गोलरक्षक वीरेन्द्र राउत म्यान अफ द म्याच घोषित भए । बुधबार आयोजक निजगढ युवा र भद्रकाली गण पिलुवाबीच खेल हुनेछ ।